CELEX: 32012R1109
Language: sl
Date: 2012-11-23 00:00:00
Title: Izvedbena uredba Komisije (EU) št. 1109/2012 z dne 23. novembra 2012 o uvrstitvi določenega blaga v kombinirano nomenklaturo

29.11.2012   
            
            
               SL
            
            
               Uradni list Evropske unije
            
            
               L 329/3
            
         IZVEDBENA UREDBA KOMISIJE (EU) št. 1109/2012
   z dne 23. novembra 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 23. novembra 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Elektronska naprava (t. i. „tipalo slikovnega senzorja CCD“) v keramičnem ohišju s 60 nožicami sestoji iz:
                  
                              —
                           
                           
                              treh linearno postavljenih čipov CCD z delovnim območjem, občutljivim na rentgenske žarke, v velikosti 220 × 6 mm. Vsak čip CCD ima 1 536 × 128 pik, vsaka pika pa je velikosti 48 × 48 μm;
                           
                        
                              —
                           
                           
                              treh plošč iz optičnih vlaken s scintilatorji, nameščenih na vsak čip CCD.
                           
                        Izhodni signal poteka preko integriranih vezij.
                  Naprava je vgrajena v rentgenske kamere z namenom ustvarjanja slik. Plošče iz optičnih vlaken s scintilatorji spreminjajo rentgenske žarke v vidno svetlobo, ki se nato projicira na tipalo CCD. Tipalo CCD spremeni svetlobo v električni signal, ki se obdela v analogno ali digitalno sliko.
                  Ta naprava je zasnovana za slikanje z rentgenskimi žarki.
               
               
                  8529 90 92
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2(b) k oddelku XVI ter besedilo oznak KN 8529, 8529 90 in 8529 90 92.
                  Ker ima ta naprava več sestavnih delov, kot so na svetlobo občutljive celice, integrirana vezja in plošče iz optičnih vlaken s scintilatorji, je uvrstitev pod tarifno številko 8541 kot fotoobčutljiva polprevodna naprava izključena.
                  Ker je naprava primerna samo ali zlasti za uporabo z digitalno rentgensko kamero, se uvrsti pod oznako KN 8529 90 92 kot del televizijskih kamer s tarifno podštevilko 8525 80 19.